Seun tydens kleinhoewe-aanval geskiet | Maroela Media
'n Gesin van drie moes Saterdagaand in hul huis skuil nadat aanvallers hulle op 'n kleinhoewe in die Muldersdrift-omgewing in Gauteng oorval het.
Sers. Tshepiso Mashele, polisiewoordvoerder, het aan Maroela Media gesê die gesin is omstreeks 22:00 deur twee verdagtes op 'n kleinhoewe in Lammermoor aangeval.
"'n 58-jarige vrou was saam met haar man en seun toe hulle honde buite die huis hoor blaf het," het Mashele gesê. "Hulle het na buite gegaan om ondersoek in te stel toe die vrou twee onbekende mans langs die sitkamer se deur opgemerk het."
Die gesin het terug in die huis in gehardloop. Die verdagtes het op hulle geskiet en die seun is in sy hand geskiet en gewond. Hulle het vir veilligheidsdoeleindes in 'n kamer gaan skuil.
"Oomblikke later het hulle besef die verdagtes het 'n televisie en DVD-speler gesteel voor hulle op vlug geslaan het."
Die seun is na 'n hospitaal geneem vir behandeling. Die Muldersdrif-polisie ondersoek 'n plaasaanvalsaak.
Genl.maj. Anna Mateise, bevelvoerder van die Wes-Rand-polisiegroepering, het 'n streng waarskuwing aan misdadigers gerig "wat dink hulle kan die gemeenskap teister" en nie opgespoor word nie.
"Waar julle ook al is, ons kom vir julle. Toegewyde polisiebeamptes is aangestel om hierde saak te ondersoek. Ons doen 'n beroep op die gemeenskap om met inligting na vore te kom wat die polisie in hul ondersoek kan bystaan en tot die inhegtenisneming van die verdagtes kan lei," het Mateise gesê.
Enigiemand met inligting kan die Muldersdrift-polisie by 011 952 4600 of Crime Stop by 08600 10111 skakel. Alle inligting word vertroulik hanteer.
Nóg 'n gru-botsing in Mpumalanga
Mense ASB! MOENIE BUITETOE GAAN VIR ENIGE GELUIDE NIE….
MENSE MOENIE UIT JULLE HUIS UIT GAAN NIE!! LEER ONS MENSE DAN NOOIT NIE?? AI TOG…M
"Waar julle ookal is, ons kom vir julle"
Ek is bereid om geld te verwed (na n Liefdadigheids organisasie sou ek verloor) dat oor 2x weke is hierdie ondersoek dossier gesluit, todat nuwe informasie na vore kom. A jaar van nou af sal steeds geen verdagtes aangekeer wees vir hierdie Poging tot Moord saak nie.
Welkom in die nuwe suid afrika.
Medeburgers, kry spreiligte wat julle kan aanskakel maar moet nie buite toegaan nie. Kontak asb jul veiligheids netwerk om te kom help. Veiligheid netwerk kan uit eeige groep mense wat jou kan ondersteun ingeval van nood.
NOG mense wat uit gaan om" ondersoek in te stel" !Heng mense in watter taal moet dit oorgedra word dat jy vir NIKS uitgaan buite toe nie???Alle waarskuwings val op dowe ore!